Տանն Կիլիկիո կաթողիկե եկեղեցի

**Տանն Կիլիկիո կաթողիկե եկեղեցի**, հայ կաթողիկե եկեղեցու գործող նվիրապետական աթոռ, որը հանդիսանում է արևելյան կաթոլիկ 23 եկեղեցիներից մեկը՝ Հռոմի պապի նվիրապետության ներքո։ Պատրիարք-կաթողիկոսի նստավայրը հայոց ցեղասպանությունից հետո գտնվում է Լիբանանում՝ Զմմառ բնակավայրում, նրա տարածքային իրավասությունը Բեյրութի թեմն է՝ Լիբանանում գտնվող եկեղեցիներով: Բեյրութում գտնվող Սուրբ Եղիա և Սուրբ Գրիգոր Լուսավորիչ հայ կաթոլիկ տաճարը պատրիարքության աթոռն է։ Տանն Կիլիկիո կաթողիկե եկեղեցին գլխավորում է 2021 թվականի սեպտեմբերի 23-ին ընտրված պատրիարք Ռաֆայել Պետրոս ԻԱ Մինասյանը:

## Պատմություն
Թեև Կիլիկիայի թեմը հիմնադրվել է 294 թվականին, այն պատրիարքության է վերածվել 1742 թվականին։ 1866 թվականին պատրիարքության նստավայրը տեղափոխվել է Կոստանդնուպոլիս՝ Օսմանյան կայսրություն (այժմ՝ Ստամբուլ, Թուրքիա), իսկ 1928 թվականին՝ Բեյրութ, Լիբանան, որտեղ այն մնում է մինչ օրս։

## Կառուցվածք
Տանն Կիլիկիո կաթողիկե եկեղեցին ունի հետևյալ առաջնորդություններն ու թեմերը՝
* **Եվրոպա և Ամերիկա**
**  Բուենոս Այրեսի առաջնորդություն
**  Լատինական Ամերիկայի թեմ
**  Հունաստանի առաջնորդություն
**  Միացյալ Նահանգների և Կանադայի թեմ
**  Հայաստանի, Վրաստանի, Ռուսաստանի և Արևելյան Եվրոպայի թեմ
**  Ռումինիայի առաջնորդություն
**  Ֆրանսիայի թեմ
* **Մերձավոր Արևելք**
**  Ալեքսանդրիայի թեմ
**  Բաղդադի թեմ
**  Բերիո թեմ
**  Դամասկոսի թեմ
**  Երուսաղեմի առաջնորդություն
**  Կամիշլիի թեմ
**  Պոլսո թեմ
**  Սպահանի թեմ)

## Լիբանանի հայ կաթողիկե եկեղեցի
Լիբանանի պատրիարքական թեմի առաջնորդանիստը գտնվում է Բեյրութում։ Առաջնորդը կաթողիկոս-պատրիարքն է, որը թեմը վարում է իր ընդհանուր փոխանորդի և վարչական խորհրդի միջոցով։

Գործում է ինը եկեղեցի, առավել հայտնի են Բեյրութի սուրբ Եղիա և սուրբ Գրիգոր Լուսավորիչ մայր տաճարը, Սուրբ Ավետման և սուրբ Խաչ եկեղեցիները։ Եկեղեցիներ կան նաև Ռաուդայում, Անջարում (սուրբ Վարդարանի Տիրամոր), Բուրջ Համուդում (սուրբ Փրկիչ), Զահլեում (սուրբ Աստվածածին), Զմմառում (սուրբ Տիրամոր), ինչպես նաև 1 մատուռ՝ Բիքֆայայի Մխիթարյանների ամառանոցում։ Եկեղեցիներ են գործել նաև Սայդա, Սուր և այլ բնակավայրերում, որտեղ ժամանակին եղել է հայ կաթողիկե ստվար բնակչություն։

Լիբանանում հոգևոր ու կրթական գործունեություն են ծավալում Զմմառի, Մխիթարյան և Անարատ հղության հայ քույրերի միաբանությունները։ Բեյրութի Հազմիե արվարձանում Մխիթարյանները հիմնադրել են Բեյրութի սուրբ Ավետման հայ Կաթողիկե եկեղեցին Վիեննայի Մխիթարյան միաբանության մայրավանքը միջնակարգ վարժարան (ներկայումս չի գործում), 1972 թվականին բացվել է Մխիթարյան միաբանության Ռաուդայի դպրեվանքը։

Բեյրութում գործում են Անարատ հղության հայ քույրերի միաբանության սուրբ Հռիփսիմյանց (1992 թվականից), սուրբ Ագնես վարժարանները, ինչպես նաև դպրոցներ՝ Զահլեում ու Անջարում, Զմմառի աղջկանց և Անջարի երկսեռ որբանոցները։ 1937 թվականին հիմնված սուրբ Շուշան վարժարանը 1997 թվականին վերածվել է մանկամսուրի։ Լիբանանահայ կրթական կենտրոններից է Մեսրոպյան վարժարանը։ Անցյալում լիբանանահայ պատանիների հայեցի դաստիարակության գործում մեծ է եղել նաև Հիսուսյան միաբանության Բեյրութի սուրբ Գրիգոր Լուսավորիչ ճեմարանի դերը։ Թեմում գործում են մշակութային, բարեսիրական, մարզական և սկաուտական միություններ, 4 երգչախումբ։

## Տես նաև
* Տանն Կիլիկիո կաթողիկե եկեղեցու կաթողիկոսների ցանկ

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Տանն Կիլիկիո կաթողիկե եկեղեցի